اوباما د پاکستاني عسکرو په وژنه غمرازي کړې ده
د صدر براک اوبامه نه وړاندې د امریکې خارجه وزېرې هیلري کلنټن په شمول نورو امریکائي چارواکو د مومندو په پیښه غفگان څرگند کړی دی. د امریکې پوځ د پیښې د تحقیقاتو د پاره یو افسر هم ټاکلی دی
د امریکې صدر باراک اوباما د اتوار په ورځ د پاکستان صدر اصف علي زرداري سره په ټیلې فون خبرې کړې دي او ور سره يي د افغانستان په پوله د نیټو په کاروائي کښې د ٢۴ؤ پاکستاني عسکرو په وژنه غمرازي کړې ده. سپېنې مانړۍ په یو بیان کښې وئیلې د آصف علي زرداري سره په ټیلې فون خبرو کښې باراک اوباما په شخصي توگه په مومندو کښې د پاکستاني پوځیانو په وژنه خپل خفگان وړاندې کړی دی. د بیان ترمخه براک اوباما وئیلې د مومندو پیښه قصداً حمله نه او امریکا به ددې ِتحقیقات ضرور کوي. بیان وائي دواړو صدرانو ژمنه څرگنده کړه چې د امریکې او د پاکستان د سلامتیه په خاطر به تعلقات، روابط او همکاري جاري ساتي. د صدر براک اوبامه نه وړاندې د امریکې خارجه وزېرې هیلري کلنټن په شمول نورو امریکائي چارواکو د مومندو په پیښه غفگان څرگند کړی دی. د امریکې پوځ د پیښې د تحقیقاتو د پاره یو افسر هم ټاکلی دی. د امریکې نیویارک ټائمز ورځپاڼي د رپورټ ترمخه صدر آصف علي زردارې سره د براک اوباما په ټیلې فون خبرې د هاغه تحفظاتو ورستو شوې چې د دفاع وزارت ځنې چارواکو لرل خو سفارتي چارواکو د مفاهمت ډله کوله. د مومندو د پېښې په سر د احتجاج په توگه پاکستان افغانستان کښې د نیټو ځواکونو ته رسد اوړونکو گاډو د پاره خپله لار بنده کړې ده او امریکې ته يي وئیلي چې د بلوچستان په شمسي کښې دې د ډرون بې پائلټخ هوائي جهازونو اډه دې بنده کړې. هم ددغه احتجاج په لړ کښې پاکستان د جرمني په بون ښارکښې د افغانستان د آئنده په موضوع کیدونکې کانفرنس کښې هم برخه د نه اخستلو فیصله کړې ده. کانفرنس د گل په ورځ شورو کیږي. څیړونکو د پاکستان د فیصلې مخالفت کړی دی او پاکستان په غونډه کښې د برخه اخستلو په لړ کښې د نړې ولې ټولنې غږونه رد کړې دي.